Den 30-årige mand, der lørdag eftermiddag sidder i grundlovsforshør sigtet for at have dræbt sin mor, erkender sig skyldig. Manden har også erkendt at have forsøgt at kvæle sin stedfar. Han er således sigtet for både manddrab og forsøg på manddrab. Drabet på den 61-årige kvinde fandt sted i nat i familiens hus i Sulsted. Politiet blev kaldt til stedet cirka 3.30 natten til lørdag. Ifølge sigtelsen kvalte den 30-årige moren med nylonsnor, hvorefter han forsøgte det samme med stedfaren. Dørene er blevet lukket i retten i Aalborg, efter sigtelsen er blevet læst op. Ifølge TV2 Nords reporter i retten er manden klædt i sort tøj, og virkede rolig under grundlovsforhøret. Det var den 64-årige stedfar, der alarmerede politiet, og fortalte, at hans 30-årige stedsøn havde dræbt sin mor, og at sønnen stadig befandt sig stadig i huset.

Opsummering:
En 30-årig mand fra Sulsted er lige nu i grundlovsforhør. Her erkender han drabet på sin 61-årige mor. Han forsøgte også at kvæle sin stedfar.